“ดาวโจนส์ฟิวเจอร์ส” ร่วงกว่า 460 จุด ผวาเฟดเร่งขึ้นดอกเบี้ยสกัดเงินเฟ้อ
“ดาวโจนส์ฟิวเจอร์ส” ร่วงกว่า 460 จุด วิตกเฟดเร่งขึ้นดอกเบี้ยเพื่อสกัดกั้นเงินเฟ้อ รวมถึงกังวลเกี่ยวกับสถานการณ์โควิด-19 ในจีน หลังมีรายงานว่า ทางการเมืองเซี่ยงไฮ้ยังคงบังคับใช้มาตรการล็อกดาวน์สกัดโควิด-19 ต่อไปจนถึงปลายเดือนพ.ค.นี้
“ดาวโจนส์ฟิวเจอร์ส” ร่วงกว่า 460 จุด วิตกเฟดเร่งขึ้นดอกเบี้ยเพื่อสกัดกั้นเงินเฟ้อ รวมถึงกังวลเกี่ยวกับสถานการณ์โควิด-19 ในจีน หลังมีรายงานว่า ทางการเมืองเซี่ยงไฮ้ยังคงบังคับใช้มาตรการล็อกดาวน์สกัดโควิด-19 ต่อไปจนถึงปลายเดือนพ.ค.นี้
9 พ.ค. 2565

ผู้สื่อข่าวรายงานว่า ณ เวลา 17:29 น. ดัชนีดาวโจนส์ฟิวเจอร์สอยู่ที่ระดับ 32,345.00 จุด ลดลง 462.00 จุด หรือ 1.41% โดยดาวโจนส์ฟิวเจอร์สปรับตัวลดลงอย่างหนักเช่นเดียวกับตลาดหุ้นหลายประเทศ จากความวิตกว่าธนาคารกลางสหรัฐ (เฟด) จำเป็นจะต้องปรับขึ้นอัตราดอกเบี้ยอีกเพื่อสกัดกั้นเงินเฟ้อ ขณะที่การล็อกดาวน์เมืองเซี่ยงไฮ้เพื่อสกัดโควิด-19 ในจีนยังคงสร้างความกังวลต่อการขยายตัวของเศรษฐกิจ และอาจนำไปสู่ภาวะเศรษฐกิจถดถอย
ขณะเดียวกัน นักลงทุนยังกังวลเกี่ยวกับสถานการณ์โควิด-19 ในจีน หลังมีรายงานว่า ทางการเมืองเซี่ยงไฮ้ยังคงบังคับใช้มาตรการล็อกดาวน์สกัดโควิด-19 ต่อไปจนถึงปลายเดือนพ.ค.นี้ โดยยังคงเดินหน้าระดมตรวจหาผู้ติดเชื้อ แม้ว่าจำนวนผู้ติดเชื้อรายใหม่จะเริ่มลดลงแล้วก็ตาม ส่วนเมื่อวันเสาร์ที่ผ่านมา (7 พ.ค.) เมืองเซี่ยงไฮ้ระบุว่า การจัดสอบเข้าโรงเรียนมัธยมปลายและวิทยาลัยของเมืองจะถูกเลื่อนออกไปเป็นเวลา 1 เดือน เนื่องจากการแพร่ระบาดของโรคโควิด-19 รอบล่าสุด